अज्ज जिस बेल्लै साढ़े देसा दा इक नमें समाजबादी ढंगै कन्ने निर्माणा होआ करदा ऐ, साढ़े आस्तै ए होर बी जरूरी होई जन्दा ऐ जे अस अपनी धरती दे लोकें गी भलेआं समझने दा जतन करचै। इस कम्मै च लोक-गात साढ़ी बडी मदद करी सकदे न। जियां पिछले इतिहासै गी पढ़ियै ते उस पर सोच-बचार करियै अस अपने समाजी जीवनै गी सधारी सकने आं, इयां गै भारती संस्कृति दे राखे, इनें लोक-गीतें दी मदद लेइयै अस अपना भबिक्ख पक्की नीआं पर खडेरी सकने आं। इन्दी लोई कन्ने, अस रस्ते दे न्हेरें ते रकावटें च बी अग्गें बदी सकने आं।